Felip Carmona és vicepresident del Centre Ecumènic de Catalunya i exdelegat de Relacions Ecumèniques de l'Església Evangèlica de Catalunya.
Per la seva vinculació al Centre i com a pastor protestant presbiterià, és un actor i un actiu de l'ecumenisme a Catalunya.
L'entrevistem tot just acabada la Setmana de Pregària per la Unitat dels Cristians, celebrada entre el 18 i el 25 de gener.
Vint-i-dos documentals de televisió, un per any, ha fet la periodista, historiadora i filòloga M. Dolors Genovès, directora d'aquest gènere informatiu a la Televisió de Catalunya.
El pròxim 23 de desembre, a l'espai "Sense ficció", TV3 emetrà el darrer dels seus treballs, "Déu, amb accent" en el qual posa en relleu la diversitat religiosa que tenim al país, a partir del testimoni de deu persones que expliquen les seves vivències de fe.
Especialitzada en documentals d'investigació històrica, Genovès ha estat pionera en el que s'anomena la recuperació de la memòria, i hi ha aportat rigor professional a còpia d'una exigent recerca exhaustiva de proves documentals.
Entre els seus darrers treballs recordem Hola, Europa! (2013), sobre el dret a l'autodeterminació i la situació política a Catalunya, i Adéu, Espanya? (2010), on es compara la realitat de Grenlàndia, Escòcia i el Quebec amb Catalunya.
El germà Alois (Alois Loeser, 1954, Nördlingen, Baviera) és catòlic, d'origen alemany i nacionalitzat francès el 1984.
L'any 1978 es va comprometre per a tota la vida amb la Comunitat de Taizé, que enguany ha obtingut el reconeixement del Memorial Cassià Just que atorga el Govern de la Generalitat.
Va ser designat successor del prior i fundador, el germà Roger, durant el Consell de Germans de gener del 1998 i es va fer càrrec del ministeri a la mort d'aquell el 16 d'agost de 2005.
Aquesta responsabilitat l'exerceix a Taizé i també visitant els germans de les comunitats de Brasil, Bangladesh, Senegal, Corea i Kenya.
Coincidint amb el Dia de la Reforma, el 31 d'octubre, entrevistem Noemí Cortès, de l'Església Evangèlica de Gràcia i presidenta de la Institució Bíblica Evangèlica de Catalunya (IBEC) des del 2007.
Aquesta entitat va ser guardonada amb la Creu de Sant Jordi l'any 1997, en reconeixement a la promoció de versions de la Bíblia en llengua catalana i el manteniment de la identitat de la comunitats evangèliques de Catalunya.
Amb la posta de sol del 3 d'octubre, els jueus comencen la celebració del Yom Quippur, un dels dies més solemnes del seu calendari.
Demanen el perdó de Déu, que posa fi als dies de penediment iniciats amb el Roix ha-xanà, l'any nou, que va començar el 24 de setembre.
Parlem amb Tomás Morgenstern, periodista i director de la Comunitat Jueva Atid de Catalunya, la segona comunitat jueva més gran del país, membre de la junta directiva i redactor de la plataforma cultural Mozaika.
Activa defensora dels més necessitats, ha impulsat projectes per atendre diversos col·lectius i la Fundació Rosa Oriol per lluitar contra la pobresa, a més de promoure el Grup de Diàleg Interreligiós de Manresa.
Aprofita amb èxit tots els canals de comunicació per posar en valor el missatge de servei als altres i propugnar canvis ètics de compromís social.
Publica llibres i ha conquerit l'espai dels mitjans de comunicació i de les xarxes socials, on és seguida per prop d'un centenar de milers de persones.
Mohamed el Ghaidouni (Casar Alquivir, Marroc, 1968) és llicenciat en matemàtiques i doctor en estadística.
També és educador social, investigador universitari i expert en resolució de conflictes.
Establert a Catalunya des de l'any 1992, viu a l'Hospitalet de Llobregat, és casat i pare de tres fills.
"L'art de viure despert", la conferència que l'ha portat de gira internacional, ha aplegat milers de persones al Fòrum i a l'Arc de Triomf.
D'altra banda, amb el pleniluni de maig, milions de seguidors budistes de tot el món han celebrat el Vesak, el seu dia més sagrat, que commemora el naixement de Buda (fa 2.637 anys), la seva il·luminació i també la seva mort.
El caputxí Joan Botam (les Borges Blanques, 1926), doctor en teologia, va fundar l'any 1984 el Centre Ecumènic de Catalunya per promoure el diàleg entre cristians ortodoxos, anglicans, catòlics i evangèlics.
Ha estat president de la Unió de Religiosos de Catalunya (URC) i un dels promotors del Primer Congrés de Vida Religiosa a Catalunya.
El 2010 va rebre la Creu de Sant Jordi per la seva contribució al diàleg entre religions i per promoure la pau i la convivència entre cultures.
Francesc Torralba (Barcelona, 1967) és doctor en Filosofia i en Teologia.
Professor de la Universitat Ramon Llull, ensenya Història de la Filosofia Contemporània i Antropologia Filosòfica i dirigeix la Càtedra Ethos d'ètica aplicada en la mateixa universitat, a més de formar part de comitès d'ètica de diverses organitzacions.
També és consultor del Consell Pontifici de la Cultura de la Santa Seu i escriptor prolífic: més de setanta llibres de caràcter filosòfic.